## Uredba o dopunama Uredbe o uvjetima i načinu održavanja likvidnosti u plaćanjima prema inozemstvu

### NN 38/1992 (24.6.1992.), Uredba o dopunama Uredbe o uvjetima i načinu održavanja likvidnosti u plaćanjima prema inozemstvu

# VLADA REPUBLIKE HRVATSKE

Temeljem članka 5. Zakona o preuzimanju saveznih zakona iz oblasti financija
koji se u Republici Hrvatskoj primjenjuju kao republički zakoni ("Narodne
novine", broj 53/91), Vlada Republike Hrvatske na sjednici održanoj
24. lipnja 1992. godine donijela je

## UREDBU

### o dopunama Uredbe o uvjetima i načinu održavanja likvidnosti u plaćanjima prema inozemstvu

Članak 1.

U Uredbi o uvjetima i načinu održavanja likvidnosti u plaćanjima prema
inozemstvu ("Narodne novine", broj 24/92 i 32/92) u članku 10.
iza riječi "odredbe članka" dodaje se " 15".

Članak 2.

Iza članka 10. dodaju se novi članci 10a, 10b. i 10c, koji glase:

"Članak 10a.

Kupnja, prodaja i pozajmljivanje deviza između domaćih osoba i između
domaćih osoba i stranih osoba u Republici Hrvetskoj je zabranjena izvan
jedinstvenog deviznog tržišta.

Članak 10b.

Narodna banka Hrvatske propisuje način obavljanja mjenjačkih poslova
iz članka 64a. stavak 1. Zakona o deviznom poslovanju.

Članak 10c.

Odgovorna osoba u poduzeću ili drugoj pravnoj osobi, koja za poduzeće
ili za drugu pravnu osobu kupuje, prodaje ili pozajmljuje devize izvan
jedinstvenog deviznog tržišta, kaznit će se zatvorom od šest mjeseci do
tri godine".

Članak 3.

U članku II. u stavku 1. dodaju se nove točke 6) i 7) koje glase:

"6) ako obavlja kupnju, prodaju i pozajmljivanje deviza suprotno
odredbi iz članka 10a. ove uredbe,

7) ako obavlja mjenjačke poslove suprotno odredbi iz članka 10b. ove
uredbe".

Iza stavka 2. dodaje se novi stavak 3. koji glasi: "Za privredni
prijestup iz stavka 1. točka 6. ovog članka, osim novčane kazne izreći
će se i zaštitna mjera oduzimanja predmeta, što su bili upotrijebljeni
ili su bili namijenjeni za izvršenje privrednog prijestupa ili što su nastali
izvršenjem privrednog prijestupa".

Članak 4.

U članku 12. stavku 1. dodaju se nove točke 5) i 6) koje glase:

"5) ako obavlja kupnju, prodaju i pozajmljivanje deviza suprotno
odredbi iz članka 10a ove uredbe,

6) ako obavlja mjenjačke poslove suprotno odredbi iz članka 10b. ove
uredbe".

Iza stavka 1. dodaje se novi stavak 2. koji glasi:

"Za prekršaj iz stavka 1. točka 5. ovoga članka, osim novčane kazne,
izreći će se i zaštitna mjera oduzimanja predmeta, što su upotrijebljeni
ili su bili namijenjeni za izvršenje prekršaja ili što su nastali izvršenjem
prekršaja. Uz novčanu kaznu može se izreći i zaštitna mjera zabrane obavljanja
samostalne djelatnosti od tri mjeseca do jedne

godine".

Članak 5.

Iza članka 12. dodaje se novi članak 12a. koji glasi:

"Članak 12a.

Novčanom kaznom od 5.000 do 25.000 hrvatskih dinara kaznit će se za
prekršaj domaća fizička osoba, osim fizičkih osoba iz članka 12. ove uredbe,
ako obavlja kupnju, prodaju i pozajmljivanje deviza suprotno odredbi iz
članka 10a. ove uredbe.

Za prekršaj iz stavka 1. ovoga članka, osim novčane kazne, izreći će
se i zaštitna mjera oduzimanja predmeta što su upotrijebljeni ili su biti
namijenjeni za izvršenje prekršaja ili što su nastali izvršenjem prekršaja.
Predmeti se mogu oduzeti i ako nisu vlasništvo počinitelja prekršaja.

Iznimno od odredbe stavka 2. ovog članka mogu se djelomično oduzeti
predmeti što su upotrijebljeni ili su bili namijenjeni izvršenju prekršaja
ili što su nastali izvršenjem prekršaja, ako pobude ili druge okolnosti
uz koje je prekršaj izvršen ukazuju na to da nije opravdano da se predmet
oduzme u cijelosti.

Za prekršaj iz stavka 1. ovog članka izreći će se mjera oduzimanja imovinske
koristi pribavljene izvršenjem prekršaja".

Članak 7.

Ova uredba stupa na snagu danom objave u "Narodnim novinama".

Klasa: 450-01/91-01/42

Urbroj: 5030112-92-4

Zagreb, 24. lipnja 1992.

Predsjednik

**dr. Franjo Gregurić, v. r.**

Uredba, NN 38/1992-954